open-index/open-wikipedia-markdown huggingface dataset:
1231 Αουρίκουλα

μικρογραφία|3D μοντέλο του αστεροειδούς 1231 Αουρίκουλα
Η **Αουρίκουλα (Auricula)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,081. 

## Ανακάλυψη
Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη. 

## Ονομασία
Πήρε το όνομά της από τη λατινική και επιστημονική ονομασία του φυτού *Primula auricula*, ενός ορεινού αγριολούλουδου.

Τα αρχικά γράμματα των ονομάτων των αστεροειδών με αριθμούς 1227 ως 1234, τους οποίους ανεκάλυψε όλους ο Ράινμουτ, σχηματίζουν με τη σειρά (ακροστιχίδα) το όνομα *G STRACKE*. Ο Γκ[ούσταβ] Στράκε ήταν ένας Γερμανός αστρονόμος και υπολογιστής τροχιών αστεροειδών, που είχε ζητήσει να μη δοθεί το όνομά του σε αστεροειδή. Ο Ράινμουτ βρήκε αυτό τον έμμεσο τρόπο για να τιμήσει τον σεμνό αυτόν αστρονόμο.

## Φυσικά χαρακτηριστικά
Η μέση διάμετρος της Αουρίκουλα εκτιμάται σε 22,52 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0798. Η Αουρίκουλα περιστρέφεται γύρω από τον εαυτό της μία φορά κάθε 3 ώρες και 58,9 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Αουρικουλα
Αγορά Μοδιάνο

Η **Αγορά Μοδιάνο** ή **Στοά Μοδιάνο**, επίσημα **Κεντρική Αγορά Τροφίμων** ή **Κεντρική Στοά Τροφίμων**, είναι σκεπαστή αγορά στο κέντρο της Θεσσαλονίκης. Το κτήριο της αγοράς κατασκευάστηκε από τον αρχιτέκτονα J. Oliphant και τον μηχανικό και κύριο του έργου Ελί Μοδιάνο. Η κατασκευή της αγοράς ξεκίνησε το 1922, αποπερατώθηκε το 1925 κι εγκαινιάστηκε το 1930. Χτίστηκε στην περιοχή της πυρίκαυστης ζώνης, περιοχή που καταστράφηκε από την πυρκαγιά του 1917 κι ανοικοδομήθηκε με το Σχέδιο Εμπράρ. Πριν την πυρκαγιά στο σημείο αυτό βρισκόταν η συναγωγή Ταλμούδ Τορά και το ομώνυμο οικόπεδο της στην εβραϊκή συνοικία Kadi. Χαρακτηρίστηκε ως διατηρητέο κτίριο το 1983 από το ΥΠΕΧΩΔΕ κι ως ιστορικό διατηρητέο μνημείο το 1995 από το Υπουργείο Πολιτισμού διότι «*είναι χαρακτηριστικό δείγμα κτιρίων Αγοράς με στοά»*. 

Η αγορά σταδιακά εγκαταλείφθηκε την δεκαετία του 1990, με καταστήματα να κλείνουν, καθώς δεν μπορούσαν να ανανεώσουν την άδεια λειτουργίας για υγειονομικούς λόγους. Το κτίριο κρίθηκε το 2017 ως δομικά ακατάλληλο επικίνδυνο από την πολεοδομία Θεσσαλονίκης, απόρροια της έλλειψης συντήρησης του κτιρίου, με αποτέλεσμα να κλείσει. 

## Ανακαίνιση
Το καλοκαίρι του 2017 ο όμιλος Φάις αγόρασε το 43,6% από το ΤΑΙΠΕΔ και σταδιακά εξαγόρασε το 57%. Οι εργασίες ανακαίνισης ξεκίνησαν τον Σεπτέμβριο του 2020 και ολοκληρώθηκαν τον Οκτώβριο του 2022. Η ανακαινισμένη αγορά άνοιξε για το κοινό στις 5 Δεκεμβρίου 2022.  Στην ανακαινισμένη αγορά λειτουργούσαν περίπου 75 καταστήματα. Μεταξύ των καταστημάτων περιλαμβάνονταν ντελικατέσεν, φούρνοι, ζαχαροπλαστείο με πολίτικες κρέμες και χειροποίητα σιροπιαστά, παντοπωλεία, κάβα,. Το 2025 έκλεισε εκ νέου για ανακαίνιση προκειμένου να αλλάξει χαρακτήρα με προσδοκόμενο χρόνο επανεκκίνησης το 2026.

## Φωτοθήκη

Το εσωτερικό (εξώστης) της ανακαινισμένης στοάς Μοδιάνο.jpg|Το εσωτερικό (εξώστης) της ανακαινισμένης στοάς Μοδιάνο
Modiano2-Salonika.jpg|Η Αγορά το 2004


## Δείτε επίσης
* Καπάνι

## Παραπομπές


Κατηγορία:Κτίρια και κατασκευές στη Θεσσαλονίκη
Μοδιανο
Κατηγορία:Κλειστές αγορές
Κατηγορία:Διατηρητέα κτίρια στη Θεσσαλονίκη
Βιρασένα

Ο **Αχάρια Βιρασένα** (*Āchārya Virasena*) ήταν Ινδός μαθηματικός, τζαϊνιστής φιλόσοφος και λόγιος του 8ου αιώνα. Ήταν μαθητής του τζαϊνιστή σοφού Ελαχάρια (*Elāchārya*). Ήταν επίσης γνωστός και ως ρήτορας και ποιητής. Το πιο διάσημο έργο του είναι η τζαϊνική πραγματεία *Νταβάλα* (*Dhavala*), η ολοκλήρωση της οποίας τοποθετείται στο 816 ΚΕ.

Ο Βιρασένα ήταν και αξιοσημείωτος μαθηματικός. Υπολόγισε τον όγκο κόλουρης πυραμίδας με κάποιου είδους απειροστή διαδικασία. Εργάστηκε πάνω στην έννοια του *ardhaccheda*: ο αριθμός των φορών που μπορεί ένας αριθμός να διαιρεθεί με το 2, κατά κάποιον τρόπο ο λογάριθμος με βάση το 2. Μελέτησε επίσης τέτοιου είδους λογαρίθμους με βάση το 3 (*trakacheda*)  και το 4 (*caturthacheda*).

Ο Βιρασένα έδωσε τον προσεγγιστικό τύπο  *C*&nbsp;=&nbsp;3*d*&nbsp;+&nbsp;(16*d*+16)/113 για την συσχέτιση της περιφέρειας κύκλου, *C*, με την διάμετρό του, *d*. Για μεγάλες τιμές του *d* ο τύπος δίνει την προσέγγιση  &pi;&nbsp;≈&nbsp;355/113&nbsp;=&nbsp;3.14159292..., που είναι πιο ακριβής από την προσέγγιση &pi;&nbsp;≈&nbsp;3.1416 που δίνεται από τον Αριαμπάτα (*Aryabhata*) στο έργο του, Αριαμπατίγια (*Aryabhatiya*).

## Σημειώσεις

## Παραπομπές

## Εξωτερικοί σύνδεσμοι
* Αγγλική μετάφραση μέρους της Νταβάλα.

Κατηγορία:Ινδοί μαθηματικοί
Κατηγορία:Ινδοί φιλόσοφοι
Κατηγορία:Λόγιοι
Βλέννη ούρων

Τα νήματα **βλέννης ούρων** είναι ένα συχνό εύρημα στα ούρα όταν αυτά εξετάζονται στο εργαστήριο στα πλαίσια της γενικής εξέτασης ούρων. Για να τα δούμε θα πρέπει τα ούρα να φυγοκεντρηθούν και να μικροσκοπηθεί το ίζημα είτε με απλό μικροσκόπιο είτε με μικροσκόπιο αντίθετης φάσης. Έχει αποδειχθεί ότι ένα μέρος της βλέννης προέρχεται από το ουροποιητικό σύστημα αφού έχει βρεθεί σε αυτή η πρωτεΐνη Tamm-Horsfall συστατικό των επιθηλιακών κυττάρων του ουροποιητικού συστήματος και βασικό συστατικό των κυλίνδρων που παρατηρούνται στα ούρα σε παθολογικές καταστάσεις. Η υπόλοιπη προέρχεται από το γεννητικό σύστημα και ιδιαίτερα από το κολπικό επιθήλιο των γυναικών. 

## Η μακροσκοπική παρατήρηση της βλέννης
Σπάνια η παρουσία βλέννης φαίνεται μακροσκοπικά. Σε αυτή την περίπτωση διαπιστώνεται από τη θολερότητα που προκαλεί στα ούρα. 

## Η μικροσκόπηση παρατήρηση της βλέννης
Η βλέννη στο μικροσκόπιο φαίνεται με δύο μορφές, ως νημάτια και ως νεφέλωμα ή ίνες βλέννης. Τα νημάτια βλέννης μοιάζουν με τους υαλώδεις κυλίνδρους, μία προσεκτική όμως παρατήρηση της κυλινδροειδούς δομής των κυλίνδρων και των στρογγυλών άκρων τους επιτρέπουν τη έγκυρη διάκρισή τους από αυτά. Για την μικροσκοπική παρατήρηση της βλέννης πρέπει να χρησιμοποιείται χαμηλός φωτισμός. Καλύτερα να χρησιμοποιείται μικροσκόπιο αντίθετης φάσης.
right|thumb|225px|Αναπαράσταση νεφελώματος βλέννης στο μικροσκόπιο
left|thumb|225px|Αναπαράσταση ινών βλέννης στο μικροσκόπιο

## Η κλινική σημασία της βλέννης
Στον άνδρα η παρουσία ινιδίων βλέννης συνδέεται με την χρόνια προστατίτιδα, την κυστίτιδα (λοίμωξη της ουροδόχου κύστης) καθώς και με την οπίσθια ουρηθρίτιδα.
Στη γυναίκα η βλέννη των ούρων συνδέεται με την κυστίτιδα αφού η ουροδόχος κύστη της μπορεί να μολυνθεί «εύκολα» από τη χλωρίδα του κόλπου και του προδόμου. Ο λόγος είναι ότι η γυναικεία ουρήθρα όχι μόνο είναι βραχεία αλλά εκτελεί και κατά το πέρας της ουρήσεως κάποια εισροφητική κίνηση που επιτρέπει στα μικρόβια να ανέβουν απ’ το πρόδομο προς τον αυλό της και στη συνέχεια να φθάσουν στην κύστη. Τα μικρόβια αυτά είναι συνήθως βακτηρίδια (αρνητικά κατά Gram) αλλά και χλαμύδια ή ουρεόπλασμα.
Βασικό σύμπτωμα της κυστίτιδας είναι η έκκριση μεγαλύτερης ποσότητας κολπικού υγρού. Επιπλέον τα ούρα μπορεί να είναι θολά ή/και αιματηρά και σε χρόνιες ιδίως καταστάσεις περιέχουν πολλά ινίδια ή νεφελώματα βλέννης. Η μικροσκόπηση των ούρων θα δείξει άφθονα πυοσφαίρια και ίσως και ερυθρά αιμοσφαίρια, άφθονη βλέννη και πολλούς μικροοργανισμούς.

## Βιβλιογραφία
* Κεχαγιάς Π. *Η ουρολογία του οικογενειακού γιατρού*. Επιστημονικές εκδόσεις Μ. Παρισιάνου. Αθήνα 1990.
* Αρσένη Α. *Εξετάσεις ούρων στην εργαστηριακή διαγνωστική*. Εκδόσεις Ζήτα 2003.
* Καρκαλούσος Π. 'Τεχνικές Μικροσκόπησης ούρων* Έκδοση ΤΕΙ Αθηνών 2006. 
* Ιωαννίδης Ι.* Κλινική Χημεία Ι: Ανάλυση Ούρων: Θεωρία*. Εκδόσεις Γιαχούδη, Θεσσαλονίκη 2004.
* Ιωαννίδης Ι.* Κλινική Χημεία Ι: Ανάλυση Ούρων: Εργαστήριο*. Εκδόσεις Γιαχούδη. Θεσσαλονίκη 2002.
* Πισπίνη Ι. *Εργαστηριακά μαθήματα κλινικής χημείας Ι''. ΤΕΙ Αθηνών 1997.

Κατηγορία:Ευρήματα ιατρικών ουρολογικών εξετάσεων
Κομνηνός (αποσαφήνιση)

Το επώνυμο **Κομνηνός**, που ετυμολογείται από το τοπωνύμιο *Κόμνη* της Θράκης, αναφέρεται συνήθως στη Δυναστεία των Κομνηνών, μια δυναστεία Αυτοκρατόρων του Βυζαντίου και συγγενών ηγεμόνων, όπως Αυτοκρατόρων της Τραπεζούντας και Δεσποτών της Ηπείρου. Μπορεί ακόμα να αναφέρεται ως επώνυμο σε κάποιο από τα παρακάτω μεταγενέστερα πρόσωπα:

* Αλέξιος Κομνηνός (στρατηγός) (1553-1619), στρατηγός του γαλλικού στρατού
* Αντώνιος Κομνηνός (1922-), Έλληνας ιατρός γυναικολόγος
* Δημήτριος Κομνηνός (1749-1821), Γάλλος πρίγκηπας βυζαντινής καταγωγής
* Διομήδης Κομνηνός (ιατρός) (1886-;), Έλληνας ιατρός
* Διομήδης Κομνηνός (1956-1973), θύμα της εξέγερσης του Πολυτεχνείου
* Ιωάννης Κομνηνός (Δομέστικος των Σχολών) (π. 1015 - 1067), Βυζαντινός στρατηγός, γενάρχης της δυναστείας των Κομνηνών
* Ιωάννης Κομνηνός (δουξ Δυρραχίου) (π. 1074 - μετά το 1105/06), δουξ Δυρραχίου
* Ιωάννης Β΄ Κομνηνός (1087 - 1143), Βυζαντινός αυτοκράτορας από το 1118 ως το 1143
* Ιωάννης Κομνηνός Τζελέπης, (περ. 1130–1140), Βυζαντινός αριστοκράτης, αυτομόλησε στους Σελτζούκους
* Ιωάννης Κομνηνός (υιός Ανδρονίκου Α΄) (1159 - 1185), δευτερότοκος γιος και συναυτοκράτωρ του Ανδρονίκου Α΄
* Ιωάννης Κομνηνός Βατάτζης (περ. 1132 - 1182), Βυζαντινός στρατηγός
* Ιωάννης Κομνηνός ο Παχύς
* Ιωάννης Κομνηνός (γιος Ανδρόνικου)
* Ιωάννης Κομνηνός Δούκας, αυτοκράτωρ και κατόπιν δεσπότης Θεσσαλονίκης το 1237-1244
* Ιωάννης Κομνηνός Μόλυβδος (1657 - 1717), Έλληνας λόγιος και μητροπολίτης
* Κάλφας Κομνηνός (18ος-19ος αι.), Έλληνας αρχιτέκτονας
* Λάκης Κομνηνός (γενν. 1944), Έλληνας ηθοποιός
* Παντολέων Κομνηνός (1867-1923), καθηγητής της Θεολογικής Σχολής Χάλκης
* Σταμάτιος Κομνηνός (1921-;), Έλληνας ιατρός
* Τηλέμαχος Κομνηνός (1862-1925), Έλληνας χημικός, καθηγητής του Πολυτεχνείου

Επίσης (με σύνθετη ονομασία):
* Αθανάσιος Κομνηνός Υψηλάντης (1711 - περ. 1790), Έλληνας προύχοντας, ιατρός και ιστορικός
* Νικόλαος Παπαδόπουλος ο Κομνηνός (1651-1740), Έλληνας θεολόγος και νομομαθής

Αλλά και ως βαπτιστικό όνομα:
* Κομνηνός Πυρομάγλου (1899-1980), Έλληνας ιστορικός και αντιστασιακός

## Δείτε επίσης
* Κομνηνή
* Κομνηνά
* Κομνηνάδες
* Κομνήνειο
Ξέρω τι κάνατε πέρυσι το καλοκαίρι

Το ***Ξέρω τι κάνατε πέρυσι το καλοκαίρι *** (αγγλικά: *I Know What You Did Last Summer*) είναι αμερικανική ταινία τρόμου παραγωγής 1997, σε σκηνοθεσία Τζιμ Γκιλέσπι και σε σενάριο του Κέβιν Γουίλιαμσον, σεναριογράφο του *[[Scream]]* (1996). Είναι βασισμένη στο ομότιτλο βιβλίο της Λόις Ντάνκαν. Πρωταγωνιστούν οι Τζένιφερ Λαβ Χιούιτ, Σάρα Μισέλ Γκέλαρ, Ράιαν Φίλιπι, Φρέντι Πρινζ Τζούνιορ, Μπρίτζετ Γουίλσον και Τζόνι Γκαλέκι.

Έλαβε μικτές κριτικές, έφτασε σε εισπράξεις τα 125 εκατομμύρια δολάρια παγκοσμίως και ακολούθησαν δύο συνέχειες: *[[Δεν Έχω Ξεχάσει το Περσινό Καλοκαίρι]]* (1998) και *[[Πάντα Θα Ξέρω τι Κάνατε Πέρσι το Καλοκαίρι]]* (2006), το οποίο κυκλοφόρησε απευθείας στο βίντεο, ενώ δεν συμμετείχε κανένας από τους συντελεστές ή ηθοποιούς των δύο πρώτων ταινιών.

## Πλοκή
Μια παρέα τεσσάρων φίλων (Τζούλια, Έλεν, Μπάρι, Ρέι) χτυπούν και σκοτώνουν έναν άνθρωπο στο δρόμο με το αμάξι τους. Τους πιάνει πανικός και αποφασίζουν να ρίξουν το πτώμα στη θάλασσα και να μην ξανά αναφερθούν ποτέ γι' αυτό. Ένα χρόνο μετά, συνεχίζουν κανονικά τη ζωή τους, μέχρι που μια κοπέλα από την παρέα θα λάβει ένα σημείωμα που γράφει: "Ξέρω τι έκανες πέρσι το καλοκαίρι".

## Ηθοποιοί και χαρακτήρες
* Τζένιφερ Λαβ Χιούιτ στο ρόλο της *Τζούλι*
* Σάρα Μισέλ Γκέλαρ στο ρόλο της *Έλεν*
* Ράιαν Φίλιπι στο ρόλο του *Μπάρι*
* Φρέντι Πρινζ Τζούνιορ στο ρόλο του *Ρέι*
* Μπρίτζετ Γουίλσον στο ρόλο της *Έλσα*
* Ρασούλ Τζ' Χαν στο ρόλο της *Ντέμπρα*
* Τζόνι Γκαλέκι στο ρόλο του *Μαξ*
* Αν Χες στο ρόλο της *Μίσι*
* Μιουζ Γουάτσον στο ρόλο του *Μπεν*

## Box office
Με προϋπολογισμό 17.000.000 δολάρια, η ταινία άνοιξε στην 1η θέση με 15,8 εκατομμύρια δολάρια το πρώτο τριήμερο. Οι συνολικές εισπράξεις στο αμερικανικό box office έφτασαν τα 72,5 εκατομμύρια δολάρια ενώ στον υπόλοιπο κόσμο απέφερε 53 εκατομμύρια δολάρια, συγκεντρώνοντας 125,5 εκατομμύρια δολάρια παγκοσμίως.

## Δείτε επίσης

* Το καλοκαίρι στην τέχνη και τη λαϊκή κουλτούρα

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1997
Κατηγορία:Ταινίες παραγωγής Columbia Pictures
Κατηγορία:Αγγλόφωνες ταινίες
Κατηγορία:Αμερικανικές θρίλερ ταινίες τρόμου
Κατηγορία:Ταινίες γυρισμένες στη Βόρεια Καρολίνα
Κατηγορία:Ταινίες τοποθετημένες στο 1996
Κατηγορία:Ταινίες τρόμου σλάσερ
Κατηγορία:Ταινίες τρόμου
Κατηγορία:Αμερικανικές ταινίες τρόμου
Κατηγορία:Αμερικανικές θρίλερ ταινίες
Κατηγορία:Ταινίες τοποθετημένες στην Βοστώνη
Διχλωριούχο τιτάνιο

Το **διχλωριούχο τιτάνιο** είναι η χημική ένωση με τον τύπο TiCl2. Το μαύρο στερεό έχει μελετηθεί μόνο μέτρια, ίσως λόγω της υψηλής δραστικότητάς του. Το διχλωριούχο τιτάνιο είναι ένας ισχυρός αναγωγικός παράγοντας: έχει υψηλή ελξη με το οξυγόνο και αντιδρά αμετάκλητα με το νερό παράγοντας H2. Η συνηθής παρασκευή του είναι με θερμική ανισοκατανομή του τριχλωριούχου τιτανίου στους 500°C. Η ισορροπία οδηγείται από την αστάθεια των πτητικών του τετραχλωριούχου τιτανίου:
::2 TiCl3 → TiCl2 + TiCl4

Η μέθοδος είναι παρόμοια με την μετατροπή Τριχλωριούχου βαναδίου σε Διχλωριούχο βανάδιο και Τετραχλωριούχο βανάδιο.

Το διχλωριούχο τιτάνιο αποκρυσταλλώνεται ως η δομή του ιωδιούχου καδμίου. Έτσι, το τιτάνιο είναι οκταεδρικά συντονισμένα με τους 6 δεσμούς του χλωρίου.
## Παραγωγές
Οι μοριακές συμπλοκλές γνωστές ως TiCl2(chel)2, όπου το chel είναι DMPE ((CH3)2PCH2CH2P(CH3)2) και TMEDA ((CH3)2NCH2CH2N(CH3)2)..
## Παραπομπές


Κατηγορία:Τιτάνιο
Κατηγορία:Ανόργανες ενώσεις χλωρίου
Κατηγορία:Ενώσεις τιτανίου
Music and Me (τραγούδι, Μάικλ Τζάκσον)

Το **Music and Me** είναι single του Μάικλ Τζάκσον με τη δισκογραφική εταιρεία Motown. Ήταν το δεύτερο single από το άλμπουμ *[[Music & Me]]*. Έφθασε στη 34η θέση στην Ολλανδία και στη 49η θέση στη Τουρκία. 

## Τσαρτ

## Προσωπικό
*Κύρια και background φωνητικά από τον Μάικλ Τζάκσον
*Επιπρόσθετα background φωνητικά από μουσικούς διάφορετικού ύφους
*Όργανα από μουσικούς του Λος Άντζελες
*Άλλα background φωνητικά από τους Μαρλόν και Τζάκι Τζάκσον

κατηγορία:Τραγούδια του Μάικλ Τζάκσον
Κατηγορία:Singles του 1973
Κατηγορία:Singles της Motown
Κατηγορία:Τραγούδια του 1973
Subaru Trezia

Το **Subaru Trezia** ήταν ένα πολυμορφικό αυτοκίνητο πόλης, που παρήχθη από την ιαπωνική αυτοκινητοβιομηχανία Subaru (μέλος του ομίλου **Subaru Corporation**) από τον Δεκέμβριο του 2010 έως τον Δεκέμβριο του 2017. Πρακτικώς, ήταν μια παράλληλη έκδοση του **Toyota Verso-S**, γνωστό σε κάποια κράτη και ως **Toyota Ractis**, με αισθητικές μόνο διαφορές, καθώς φέρει διαφορετικά μπροστινά και πίσω φώτα, προφυλακτήρες και μπροστινή γρίλια.

## Ονομασία
Το όνομα «Trezia» προήλθε από την αγγλική λέξη «treasure», δηλαδή «θησαυρός». Το Subaru Trezia γράφεται στην ιαπωνική γραφή トレジア.

## Κινητήρες
Οι υποψήφιοι αγοραστές του Trezia στην Ιαπωνία, όπου και κυκλοφόρησε για πρώτη φορά στις 29 Νοεμβρίου 2010, μπορούσαν να επιλέξουν ανάμεσα σε δύο 4-κύλινδρους σε σειρά (I4) βενζινοκινητήρες:

* Τον κινητήρα **1NR-FE**, 1.329 cm³, ισχύος 95 hp, ως μπροστοκίνητο.
* Τον κινητήρα **1NZ-FE**, 1.496 cm³, ισχύος 109 hp στην μπροστοκίνητη έκδοση ή (προαιρετικά) μία 4-κίνητη με ρύθμιση της ισχύος στους 103 hp.
thumb|left|Subaru Trezia STI.

Στην Ευρώπη, διατέθηκε μόνο ο ένας από τους κινητήρες βενζίνης, αυτός των 1.3 λίτρων και με ρύθμιση της ισχύος στους 93 hp. Σε κάποιες ευρωπαϊκές αγορές, ωστόσο, προσφέρθηκε και ένας turbodiesel 1.364 cm³, ο λεγόμενος **D-4D**, με ισχύ 90 hp, που μάλιστα σε ορισμένες από αυτές ήταν το μοναδικό διαθέσιμο μηχανικό σύνολο. Η ευρωπαϊκή εκδοχή διατηρήθηκε στην παραγωγή έως το 2014, ενώ ειδικότερα στη Γερμανία πωλήθηκαν 2.040 αντίτυπα.

Τον Ιανουάριο του 2011, στο Σαλόνι Αυτοκινήτου του Τόκιο, η Subaru παρουσίασε μία ακόμα ισχυρότερη έκδοση του Trezia, με την ονομασία **Trezia STI**.

## Αναφορές


## Εξωτερικοί σύνδεσμοι

* Σύντομη δοκιμή του Subaru Trezia από το περιοδικό 4Τροχοί (Απρίλιος 2011)

Trezia
Κατηγορία:Αυτοκίνητα πόλης
Happy (τραγούδι, Μάικλ Τζάκσον)

Το **Happy** είναι τραγούδι του Μάικλ Τζάκσον για τη Motown, που κυκλοφόρησε το 1973. Το τραγούδι κυκλοφόρησε από το άλμπουμ *[[Music & Me]]*. Ο ολοκληρωμένος τίτλος του κομματίου είναι *Happy* (Love Theme from *Lady Sings the Blues*), αν και δεν κυκλοφόρησε ως σάουντρακ για την ταινία *[[Lady Sings the Blues (ταινία)|Lady Sings the Blues]]*. Το τραγούδι κυκλοφόρησε ως single στην Αυστραλία, μαζί με το *In Our Small Way*.

Το τραγούδι δεν κυκλοφόρησε ως single στο Ηνωμένο Βασίλειο μέχρι το 1983, οπότε και κυκλοφόρησε για να προωθήσει το *18 Greatest Hits*. Μετά την κυκλοφορία του, το *Happy* (ως τραγούδι του Μάικλ Τζάκσον και των Τζάκσον 5) έφθασε έως την 52η θέση του UK Singles Charts. Ηχογραφήθηκε αργότερα από τον Σμόκι Ρόμπινσον, τον συνθέτη του κομματιού, για το άλμπουμ *[[A Quiet Storm]]*.

## Τσαρτ

## Παραπομπές



## Πηγές
*Halstead, Craig and Chris Cadman (2003). *[[Μάικλ Τζάκσον|Michael Jackson]]: The Solo Years*. Authors OnLine. ISBN 0-7552-0091-8
*George, Nelson (2004). *[[Michael Jackson: The Ultimate Collection]]* booklet. Sony BMG.

κατηγορία:Τραγούδια του Μάικλ Τζάκσον
Κατηγορία:Singles του 1973
Κατηγορία:Τραγούδια του 1973
Κατηγορία:Singles του 1983
Κατηγορία:Singles της Motown
Τζων Γκρηκ (περιοδικό)

left|200px|thumb|Εξώφυλλο της πρώτης έκδοσης του περιοδικού
right|200px|thumb|Εξώφυλλο της δεύτερης έκδοσης του περιοδικού
Το **TΖΩΝ ΓΚΡΗΚ** ήταν εβδομαδιαίο φυλλάδιο αστυνομικών περιπετειών στον χώρο της παιδικής λαϊκής λογοτεχνίας, που κυκλοφόρησε στα τέλη της δεκαετίας του ’50 (α’ εποχή) και στα τέλη του 1964 (β’ εποχή). 

## Ιστορικό
Πρωταγωνιστικός χαρακτήρας του ο Τζων Γκρηκ (Τζον Γκρικ, σύμφωνα με τη σύγχρονη ορθογραφία), ένας φανταστικός Ελληνοαμερικανός ιδιωτικός αστυνομικός στη Νέα Υόρκη.

Δημιουργός του χαρακτήρα υπήρξε ο συγγραφέας Νίκος Β. Ρούτσος, ο οποίος τον πρωτοπαρουσίασε σε ραδιοφωνικά σκετς από το Β’ πρόγραμμα της Ελληνικής Ραδιοφωνίας το 1956 με τον τίτλο «Οι περιπέτειες του Τζων Γκρηκ».

Η πρωτοφανής επιτυχία της εκπομπής ήταν η αιτία να μεταφερθούν οι «Περιπέτειες του Τζων Γκρηκ» και στο χαρτί.

Το περιοδικό, που εκδόθηκε τον Ιούνιο του 1958 με τον ίδιο τίτλο της εκπομπής από τις εκδόσεις «Πελαργός», ανήκει στον χώρο των παιδικών λαϊκών αναγνωσμάτων σε εβδομαδιαία φυλλάδια.

Ο Νίκος Ρούτσος έγραψε περίπου 80 ραδιοφωνικά επεισόδια και τα 12 πρώτα τεύχη από τα 42 συνολικά του περιοδικού. Το συνέχισαν και ολοκλήρωσαν τον εκδοτικό του κύκλο κατά σειρά οι συγγραφείς Γιάννης Φιλιππάτος (τεύχη 13-19) και Δημήτρης Σαμαράς (20-43, όπου το 43ο, ενώ αναγγέλθηκε δεν είναι γνωστό αν κυκλοφόρησε). Η ραδιοφωνική εκπομπή συνεχίστηκε από την τελευταία εβδομάδα του Μαΐου 1958 έως και την πρώτη εβδομάδα του Σεπτεμβρίου της ίδια χρονιάς από άλλους συγγραφείς και με τίτλο «Οι περιπέτειες του Τζώννυ Φιλ».

Το 1964 για λογαριασμό των εκδόσεων «Γενικαί Εκδοτικαί Επιχειρήσεις ΟΕ» ο Νίκος Ρούτσος επανέφερε τον Τζων Γκρηκ στο προσκήνιο για οκτώ μόλις τεύχη μεγαλύτερου σχήματος από το κλασικό σχήμα «τσέπης» των υπολοίπων λαϊκών παιδικών περιοδικών.

Εικονογράφος ήταν ο Βύρων Απτόσογλου και στις δυο εποχές.

## Δευτερεύοντες ήρωες
Τον κεντρικό χαρακτήρα του ιδιωτικού ντετέκτιβ Τζων Γρηκ τον πλαισίωναν σε δεύτερους ρόλους ο επιθεωρητής Πήτερσον, μάλλον γελοιογραφική φιγούρα κομπορρήμονα ευτραφούς αστυνομικού, και η όμορφη και φιλόδοξη αστυνομική ρεπόρτερ Έλεν. Ο αισθηματικός δεσμός της με τον ντετέκτιβ δεν αναφέρεται ρητά στο ανάγνωσμα, αλλά είναι διακριτός από τη συμμετοχή της στην πλοκή.

Στην δεύτερη εποχή του αναγνώσματος είχε προστεθεί και ο μικρός Τζακ Μπιλ, προστατευόμενος του Τζων Γκρηκ και επίδοξος ντετέκτιβ, στον οποίο ο Ρούτσος είχε δώσει τις ιδιότητες ενός πανέξυπνου και δραστήριου έφηβου με θράσος και αγοραία συμπεριφορά.

## Πηγές
* Χάρτινοι Θρύλοι, των Νίκου Πλατή-Άρη Μαλανδράκη (εκδόσεις Ars Longa, 1987)
* Το Παιδικό λαϊκό φυλλάδιο-περιοδικό-βιβλίο, του Δημήτρη Χανού (εκδόσεις Αίολος 1991)
* Ελληνική Παραλογοτεχνία και Κόμικς, του Κυριάκου Κάσση (εκδόσεις Ιχώρ, 1998)
* Τεύχη του περιοδικού Τζων Γκρηκ και των δύο εποχών.

Κατηγορία:Ελληνικά περιοδικά
1233 Κομπρεσία

Η **Κομπρεσία (Kobresia)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,597. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τη λατινική και επιστημονική ονομασία του γένους φυτών *Kobresia* (ξινόχορτο).

## Φυσικά χαρακτηριστικά
Η μέση διάμετρος της Κομπρεσίας εκτιμάται σε 33,50 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0475. Η Κομπρεσία περιστρέφεται γύρω από τον εαυτό της μία φορά κάθε 27 ώρες και 50 λεπτά, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κομπρεσια
Διαστημικό Κέντρο Γουιάνας

Το **Διαστημικό Κέντρο της Γουιάνας** είναι ένα γαλλικό διαστημικό κέντρο το οποίο βρίσκεται κοντά στο Κουρού στη Γαλλική Γουιάνα και λειτουργεί από το 1968. Η θέση του ευνοεί τις διαστημικές αποστολές λόγω της εγγύτητάς του στον Ισημερινό, αλλά και με δεδομένο ότι η επιθυμητή πορεία που ακολουθούν οι διαστημικές αποστολές  λίγα χιλιόμετρα μετά την εκτόξευση  τους στις περισσότερες περιπτώσεις είναι ανατολική,  θεωρείται πλεονέκτημα ότι στα ανατολικά του διαστημικού κέντρου υπάρχει θάλασσα. Η Ευρωπαϊκή Υπηρεσία Διαστήματος (ESA), η Γαλλική υπηρεσία διαστήματος (CNES), κι η εμπορική εταιρία Arianespace πραγματοποιούν εκτοξεύσεις από το Κουρού.

Η τοποθεσία επιλέχθηκε από την Γαλλική κυβέρνηση το 1964 για να γίνει διαστημικό κέντρο της Γαλλίας ανάμεσα σε 14 άλλες επιλογές. Όταν η ESA ιδρύθηκε το 1975, η Γαλλία προσφέρθηκε να μοιράζεται το Κουρού μαζί της. Οι εμπορικές εκτοξεύσεις αγοράζονται και από μη-Ευρωπαϊκές χώρες. Η ESA πληρώνει τα δύο τρίτα του προϋπολογισμού του διαστημικού κέντρου, κι έχει επίσης χρηματοδοτήσει τις αναβαθμίσεις που έγιναν κατά τη διάρκεια της ανάπτυξης των πυραύλων Ariane.

## Πηγές
*Ιστοσελίδα Ευρωπαϊκού Οργανισμού Διαστήματος - πληροφορίες για το Διαστημικό Κέντρο 

## Παραπομπές


## Εξωτερικοί σύνδεσμοι

*Επίσημη ιστοσελίδα του Διαστημικού Κέντρου της Γουιάνας 
*Επίσημη ιστοσελίδα του Αrianespace - Πληροφορίες σχετικά με τις αποστολές Ariane 

Κατηγορία:Διαστημικά κέντρα
Κατηγορία:Γαλλική Γουιάνα
Shoo-Be-Doo-Be-Doo-Da-Day

Το **Shoo-Be-Doo-Be-Doo-Da-Day** είναι single, που κυκλοφόρησε το 1968, από τον Στήβι Γουόντερ. Το τραγούδι γράφτηκε από τους Στηβ Γουόντερ, Χένρι Κόσμπι και Σίλβια Μόι, και έδειξε για πρώτη φορά τα ταλέντα του Γουόντερ στο κλαβινέτο και ήταν ένα από τα πετυχημένα κομμάτια του Γούοντερ κατά τη δεκαετία του 1960. Το τραγούδι έφθασε τη 9η θέση στο Billboard Hot 100, το 1968, και πήγε στη 1η θέση στο Hot R&B/Hip-Hop Songs. 

Εκτελέστηκε επίσης από τον Μάικλ Τζάκσον για το άλμπουμ *[[Ben (άλμπουμ)|Ben]]* και εκτελέστηκε ξανά από την Μαντόνα, αλλά με τον τίτλο *Shoo-Be-Doo* για το άλμπουμ *[[Like a Virgin]]*.

## Τσαρτ

## Παραπομπές


κατηγορία:Τραγούδια του Μάικλ Τζάκσον
Κατηγορία:Τραγούδια του 1968
Κατηγορία:Singles του 1968
Κατηγορία:Singles της Tamla Records
Ανάγωγο κλάσμα

μικρογραφία|Σχηματική αναπαράσταση δύο ισοδυνάμων κλασμάτων, ενός ανάγωγου και ενός μη ανάγωγου
Ένα κλάσμα ονομάζεται **ανάγωγο** αν ο μέγιστος κοινός διαιρέτης του αριθμητή και του παρονομαστή του είναι ίσος με τη μονάδα. Δηλαδή δεν υπάρχει κοινός διαιρέτης του αριθμητή και του παρονομαστή του κλάσματος εκτός από τη μονάδα. Το ανάγωγο κλάσμα είναι αποτέλεσμα της μαθηματικής αναγωγής ενός κλάσματος με ακέραιους όρους, με το οποίο είναι ίσο. Έτσι, ένα ανάγωγο κλάσμα δε μπορεί να απλοποιηθεί.

Σε παραστάσεις με κλάσματα συνηθίζεται να μετατρέπονται τα κλάσματα σε ανάγωγα με τη διαδικασία της απλοποίησης επειδή οι υπολογισμοί μπορούν να γίνουν ευκολότερα και επιπλέον, ένα ανάγωγο κλάσμα είναι πιο εύληπτο. Για παράδειγμα, τα κλάσματα 1/2 και 1245/2490 είναι ίσα, αλλά το πρώτο είναι πιο απλό και πιο κατανοητό.

## Αναγωγή (Απλοποίηση) κλασμάτων

Η αναγωγή κλασμάτων στηρίζεται στην εξής ιδιότητα των κλασμάτων:

\frac{\alpha\cdot\beta}{\alpha\cdot\gamma}=\frac{\beta}{\gamma}

Αν ένα κλάσμα δεν είναι ανάγωγο, μπορεί να μετατραπεί σε ανάγωγο με την παρακάτω διαδικασία:

* Υπολογίζουμε τον Μέγιστο Κοινό Διαιρέτη (ΜΚΔ) του αριθμητή και του παρονομαστή του κλάσματος.
* Αν ο ΜΚΔ είναι ίσος με 1, τότε το κλάσμα είναι ανάγωγο
* Αλλιώς διαιρούμε τον αριθμητή και τον παρονομαστή με τον ΜΚΔ. Το νέο κλάσμα είναι ανάγωγο και είναι ίσο με το αρχικό.

Παραδείγματα

Για το κλάσμα \frac{21}{30}, παρατηρούμε ότι \Mu\Kappa\Delta(21,30)=3. Επομένως, \frac{21}{30}=\frac{21\div 3}{30\div 3}=\frac{7}{10}. Το κλάσμα \frac{7}{10}  είναι ανάγωγο.

Για το κλάσμα \frac{66}{2420}, παρατηρούμε ότι \Mu\Kappa\Delta(66,2420)=22. Επομένως, \frac{66}{2420}=\frac{66\div 22}{2420\div 22}=\frac{3}{110}. Το κλάσμα \frac{3}{110}  είναι ανάγωγο.

## Εξωτερικοί Σύνδεσμοι

* Ισοδυναμία κλασμάτων - Απλοποίηση Κλασμάτων - Βιβλίο Ε' Δημοτικού Α Τεύχος (Βρυώνης, Δουκάκης, Καρακώστα, Μπαραλής, Σταύρου)
* Ισοδύναμα Κλάσματα - Βιβλίο Α΄ Γυμνασίου (Βανδουλάκης, Καλλιγάς, Φερεντίνος, Μαρκάκης, Φερεντίνος)
* Fractions - Εφαρμογή για Android που κάνει πράξεις (απλοποιήσεις, προσθέσεις, αφαιρέσεις κ.λ.π.) μεταξύ κλασμάτων.

Κατηγορία:Στοιχειώδης αριθμητική
Κατηγορία:Κλάσματα (μαθηματικά)
Σπήλαιο Χανγκ Τιεν Ντουόνγκ

thumb|250px|Παράδεισος σπηλιά
thumb|250px|Παράδεισος σπηλιά
**Παράδεισος σπηλιά** στα Βιετναμέζικα: Hang Thiên Đường, Αγγλικά: Thien Duong Cave) είναι μια σπηλιά του Βιετνάμ, 450 χιλιόμετρα νότια του Ανόι. Ένας αυτόχθονας την εντόπισε το 2005, αλλά αποκαλύφθηκε από μια βρετανική ομάδα το 2010. Είναι το μεγαλύτερο σπήλαιο του κόσμου. υπάρχει ένα υπόγειο ποτάμι.
Phong Nha Cave έχει διαστάσεις 81 επί 91 μέτρα, αλλά έχει μήκος 1,6 χιλιόμετρα, σε αντίθεση με το Son Doong που ξεπερνά τα 31 χιλιόμετρα.

## Παραπομπές


## Εξωτερικοί σύνδεσμοι
* Thien Duong Cave, Wikimapia

Κατηγορία:Γεωγραφία του Βιετνάμ
Κατηγορία:Σπήλαια
Hi-5

Οι **Hi-5** ήταν ελληνικό ποπ συγκρότημα που αποτελούνταν από τις: Μαρλέν Αγγελίδου, Ειρήνη Ψυχράμη, Φρόσω Παπαχαραλάμπους, Shaya και Νάνσυ Στεργιοπούλου, οι οποίες ήταν οι νικήτριες της ελληνικής εκδοχής του μουσικού σόου *Popstars.*  

## Ιστορία

### Δημιουργία

Το συγκρότημα των Hi-5 γεννήθηκε μέσα από την τηλεοπτική εκπομπή μουσικών ταλέντων *Popstars* του MEGA. Το τραγούδι τους *Λάθος μου Σωστό* επιλέχθηκε να παίξει στο ραδιόφωνο Billboard κατά τη διάρκεια του καλοκαιριού του 2003. Το τρίτο και τελευταίο studio album τους, με τίτλο *Μακριά Από Αυτή τη Γη*, κυκλοφόρησε τον Ιούνιο του 2004.

### Διάλυση

Οι Hi-5 διαλύθηκαν το Φεβρουάριο του 2005, μετά το κλείσιμο της δισκογραφικής εταιρείας τους, το ελληνικό τμήμα της Warner Music. Όλα τα μέλη του συγκροτήματος συνέχισαν να ασχολούνται με το τραγούδι, εκτός από την Παπαχαραλάμπους, η οποία είχε επιστρέψει στην πατρίδα της, την Κύπρο, προκειμένου να τελειώσει τις σπουδές της.

## Δισκογραφία

**Albums**
* *Hi-5* (2003)
* *Μια Νύχτα σαν κι Αυτή* (2003)
* *Μακριά Από Αυτή τη Γη* (2004)

**CD singles**
* *Ξέρω Τι Ζητάω* (2003)
* *Το Τυχερό Αστέρι* (2003)
* *Άγνωστο Παιδί Του Κόσμου* (2003)
* *Άλλο Αγάπη Άλλο Sex* (2003)
* *Γεννήθηκα Ξανά / To Be With You*  (2004)
* *Τίποτα / Σκέψου* (2005)

**Singles**
* *Ξέρω Τι Ζητάω*
* *Το Τυχερό Αστέρι*
* *Και Σε Θέλω*
* *Ψάξε*
* *All The Woman You Need
* *Φτάνει Πια*
* *Πρώτη Φορά*
* *Πες Μου Πως*
* *Άλλο Αγάπη Άλλο Sex*
* *Όλα Μπορούν Να Αλλάξουνε*
* *Μ' Ένα Φιλί*
* *Λάθος Ή Σωστό*
* *I Was Made For Lovin' You*
* *Μια Νύχτα Σαν Κι Αυτή*
* *Το Βράδυ Αυτό* 
* *Κάνε Μια Ευχή*
* *Χριστούγεννα Μαγικά*
* *Μια Ευχή*
* *Γεννήθηκα Ξανά*
* *Άγνωστο Παιδί Του Κόσμου*
* *Bourou-Bourou*
* *Τίποτα*
* *To Be With You*
* *Θα Σε Περιμένω*
* *Αγάπη Τέτοια Δε Θα Βρείς*
* *Και Πάλι Φταίς*
* *Gonna Give You Something*
* *Επιστροφή*
* *Σκέψου*
* *Νανούρισμα*
* *Μακριά Απ' Αυτή Τη Γη''

## Βραβεία

## Εξωτερικοί σύνδεσμοι
* Hi5 στο YouTube

Κατηγορία:Ελληνικά pop συγκροτήματα
Κατηγορία:Ελληνικά μουσικά συγκροτήματα
Κατηγορία:Μουσικά συγκροτήματα από την Αθήνα
Επίρρημα

**<span lang="el" dir="rtl">Επίρρημα</span>** είναι άκλιτο μέρος του λόγου το οποίο προσδιορίζει ρήματα ή προτάσεις και φανερώνουν τόπο, χρόνο, τρόπο, ποσό κ.α. Κάθε επίρρημα είναι ή ανήκει σε επιρρηματικό σύνολο, το οποίο αποτελείται από περισσότερα επιρρήματα. Σε κάθε γλώσσα συνήθως το επίρρημα δημιουργείται προσθέτοντας στο θέμα και μία κατάληξη, χαρακτηριστική της γλώσσας.

Στα ελληνικά υπάρχει και άλλη μία κατηγορία επιρρημάτων, η οποία προήλθε από το σύστοιχο αντικείμενο. Η χαρακτηριστική κατάληξη των επιρρημάτων στα ελληνικά είναι η κατάληξη -ως, η χρήση της οποίας έχει πλέον περιοριστεί έναντι της κατάληξης σε -α. Η άλλη κατηγορία επιρρημάτων λήγει σε -α. Αρχικά, σε κάποιες προτάσεις υπήρχε το σύστοιχο αντικείμενο, το οποίο βρισκόταν στην αιτιατική πληθυντικού του ουδέτερου γένους. Αργότερα, το αντικείμενο χρησιμοποιήθηκε στον λόγο σαν επίρρημα και σταδιακά έγινε επίρρημα, καθώς αυτού του είδους τα επιρρήματα άρχισαν να χρησιμοποιούνται και σε μη σύστοιχα ρήματα.

Τα επιρρήματα : **Τοπικά** *(πού)*: εδώ, εκεί, μέσα, έξω, βόρεια, νότια....**Χρονικά** *(πότε)*: σήμερα, τώρα, πέρυσι, έπειτα, κάποτε....  **Τροπικά** *(πώς)*: έτσι, μαζί, όπως, αλλιώς, ξαφνικά.... **Ποσοτικά** *(πόσο)*: λίγο, πολύ, τόσο, κάμποσο, περισσότερο.... **Βεβαιωτικά**: ναι, μάλιστα, βέβαια, αλήθεια, σωστά....**Διστακτικά**: ίσως, τάχα, δήθεν, πιθανόν, άραγε.... **Αρνητικά**: όχι, δεν, μην....

Κατηγορία:Μέρη του λόγου
Κατηγορία:Γραμματική
Κατηγορία:Συντακτικό
Ευγενή μέταλλα

**Ευγενή μέταλλα** είναι τα μέταλλα τα οποία είναι ανθεκτικά στη διάβρωση και την οξείδωση στον υγρό αέρα, σε αντίθεση με τα περισσότερα βασικά μέταλλα. Έχουν την τάση να είναι πολύτιμα, συχνά λόγω της σπανιότητάς τους στο φλοιό της Γης. Ως ευγενή μέταλλα θεωρούνται (κατ 'αύξουσα σειρά ατομικού αριθμού) τα εξής: ρουθήνιο, ρόδιο, παλλάδιο, ασήμι, όσμιο, ιρίδιο, λευκόχρυσος και χρυσός. 

Άλλες πηγές περιλαμβάνουν ως ευγενή μέταλλα τον υδράργυρο , ή ακόμα και το ρήνιο.  Από την άλλη πλευρά, το τιτάνιο, νιόβιο και ταντάλιο δεν ονομάζονται ευγενή μέταλλα παρά το γεγονός ότι είναι πολύ ανθεκτικά στη διάβρωση.

Τα ευγενή μέταλλα δεν πρέπει να συγχέονται με τα πολύτιμα μέταλλα, αν και αρκετά ευγενή μέταλλα είναι πολύτιμα.

## Παραπομπές
Λογικές πράξεις

**Λογικές πράξεις** ονομάζονται οι μαθηματικές πράξεις που μπορούν να εφαρμοστούν σε αληθοτιμές, δηλαδή είναι οι πράξεις της άλγεβρας Μπουλ. Με άλλα λόγια λογικές είναι οι πράξεις που αφορούν μεταβλητές που μπορούν να πάρουν μόνο δύο τιμές. Αυτές οι δύο τιμές συνήθως ονομάζονται *αληθές* και *ψευδές*.

Υπάρχουν δύο μοναδιαίες λογικές πράξεις, δώδεκα δυαδικές πράξεις και μπορούν να οριστούν και άλλες με περισσότερα ορίσματα. Κάθε μία αντιστοιχεί σε έναν πίνακα αληθείας. Έχει αποδειχθεί ότι και όλες οι λογικές πράξεις μπορούν να συνθεθούν από συγκεκριμένες δυαδικές, όπως την *αντίθετη της σύζευξης* ή την *αντίθετη της διάζευξης*.

Οι λογικές πράξεις εκτελούνται συνήθως από ολοκληρωμένα κυκλώματα. Ένα ολοκληρωμένο κύκλωμα που εκτελεί λογικές πράξεις ονομάζεται **λογική πύλη**.

## Μοναδιαίες

*Ταυτότητα* είναι η μοναδιαία λογική πράξη της οποίας το αποτέλεσμα είναι ίδιο με το όρισμα.

*Άρνηση* είναι η μοναδιαία λογική πράξη της οποίας το αποτέλεσμα είναι το αντίθετο του ορίσματος. Δεδομένου ότι κάθε μεταβλητή έχει μπορεί να πάρει μόνο δύο τιμές, αν το όρισμα έχει μια τιμή, το αποτέλεσμα έχει την άλλη. Αντιστοιχεί στη λέξη *όχι*.

## Δυαδικές

*Σύζευξη* είναι η δυαδική λογική πράξη που ισούται με αληθές αν και τα δύο ορίσματα είναι αληθή. Αντιστοιχεί στη λέξη *και*.

*Αρνητική σύζευξη* είναι η λογική πράξη που ισούται με την άρνηση του αποτελέσματος της σύζευξης.

*Διάζευξη* είναι η δυαδική λογική πράξη που ισούται με αληθές αν τουλάχιστον ένα από τα δύο ορίσματα είναι αληθή. Αντιστοιχεί στη λέξη *ή*.

*Αρνητική διάζευξη* είναι η λογική πράξη που ισούται με την άρνηση του αποτελέσματος της διάζευξης.

*Αποκλειστική διάζευξη* είναι η λογική πράξη που ισούται με αληθές αν το ένα όρισμα είναι αληθές και το άλλο ψευδές, ενώ ισούται με ψευδές αν και τα δύο ορίσματα έχουν την ίδια τιμή. Αντιστοιχεί στη φράση *είτε...είτε...*.

*[[Ισοδυναμία]]* ως λογική πράξη είναι η λογική πράξη που ισούται με αληθές μόνο αν τα ορίσματα είναι ίσα.

*Αναστολή* είναι η λογική πράξη που είναι αληθής μόνο αν το πρώτο όρισμα είναι αληθές και το δεύτερο ψευδές.

*[[Συνεπαγωγή]]* ως λογική πράξη είναι η λογική πράξη που ισούται με ψευδές αν το πρώτο όρισμα είναι αληθές και το δεύτερο ψευδές.

Οι πίνακες που λείπουν αντιστοιχούν σε συμμετρικές πράξεις από τις παραπάνω, δηλαδή στις παραπάνω με τη διαφορά ότι τα ορίσματα έχουν εναλλαχθεί.

## Λοιποί πίνακες

Υπάρχουν δύο πίνακες παρόμοιους με τους παραπάνω που δεν αντιστοιχούν σε κάποια λογική μοναδιαί ή δυαδική πράξη, γιατί δεν εξαρτώνται από τις τιμές των ορισμάτων. Αυτοί είναι:

## Πηγές

Κατηγορία:Μαθηματική λογική
Κόνραντ Μπέκερ

Ο **Κόνραντ Μπέκερ** (Conrad Böcker, 1870 – 1936) ήταν Γερμανός αθλητής της γυμναστικής, που αναδείχθηκε  Ολυμπιονίκης το 1896 στην Αθήνα.

Ο Μπέκερ είχε ελάχιστη επιτυχία στα ατομικά αγωνίσματα. Δεν κατάφερε να πάρει μετάλλιο σε κανένα από τα αγωνίσματα στα οποία έλαβε μέρος (μονόζυγο. δίζυγο, άλμα, πλάγιος ίππος, κρίκοι).

Ωστόσο, κέρδισε 2 χρυσά μετάλλια στο ομαδικό, σε μονόζυγο και σε δίζυγο, με την ομάδα της Γερμανίας.

## Παραπομπές


## Εξωτερικοί σύνδεσμοι
*Προφίλ

Κατηγορία:Γερμανοί Ολυμπιονίκες
Κατηγορία:Γερμανοί αθλητές της γυμναστικής
Κατηγορία:Αθλητές της γυμναστικής στους Θερινούς Ολυμπιακούς Αγώνες 1896
Φριτς Μαντόιφελ

Ο **Φριτς Μαντόιφελ** (Fritz Manteuffel, 11 Ιανουαρίου 1875 – 21 Απριλίου 1941) ήταν Γερμανός αθλητής της γυμναστικής, που αναδείχθηκε  χρυσός Ολυμπιονίκης το 1896  στην Αθήνα. Ανήκε στην ομάδα *Berliner Turnrat*.  Δεν είχε επιτυχία στα ατομικά αγωνίσματα (μονόζυγο. δίζυγο, άλμα, πλάγιος ίππος, κρίκοι). Ωστόσο, κατέκτησε 2 χρυσά μετάλλια στο ομαδικό, σε μονόζυγο και σε δίζυγο, με την ομάδα της Γερμανίας.

## Παραπομπές


## Εξωτερικοί σύνδεσμοι
* Προφίλ

Κατηγορία:Γερμανοί Ολυμπιονίκες
Κατηγορία:Γερμανοί αθλητές της γυμναστικής
Κατηγορία:Αθλητές της γυμναστικής στους Θερινούς Ολυμπιακούς Αγώνες 1896
Γκούσταφ Σουφτ

Ο **Γκούσταφ Σουφτ** (*Gustav Schuft*, Βερολίνο 16 Ιουνίου 1876 – Κότμπους 8 Φεβρουαρίου 1948) ήταν Γερμανός αθλητής της γυμναστικής και χαράκτης, που αναδείχθηκε χρυσός Ολυμπιονίκης το 1896 στην Αθήνα. Ήταν μέλος του γυμναστικού συλλόγου του Βερολίνου. Αργότερα αγωνίστηκε με την ομάδα Κότμπους TV. Στην Αθήνα το 1896 αγωνίστηκε στα ατομικά αγωνίσματα (μονόζυγο. δίζυγο, άλμα, πλάγιος ίππος, κρίκοι) χωρίς επιτυχία. Ωστόσο, κατέκτησε 2 χρυσά μετάλλια στο ομαδικό, σε μονόζυγο και σε δίζυγο, με την ομάδα της Γερμανίας.

## Εξωτερικοί σύνδεσμοι
*Προφίλ

Κατηγορία:Γερμανοί Ολυμπιονίκες
Κατηγορία:Γερμανοί αθλητές της γυμναστικής
Κατηγορία:Αθλητές της γυμναστικής στους Θερινούς Ολυμπιακούς Αγώνες 1896
Τράπεζα Εθνικής Οικονομίας

Η **Τράπεζα Εθνικής Οικονομίας** ήταν ελληνική τράπεζα, η οποία λειτούργησε στις αρχές του 20ου αιώνα, με σκοπό να δραστηριοποιηθεί σε όλους τους τομείς της οικονομίας (βιομηχανία εμπόριο κτλ.). Ιδρύθηκε το 1918 από τους Αδελφούς Εμπειρίκους και ήταν τράπεζα μεσαίου μεγέθους για τα δεδομένα της εποχής. Η τράπεζα κατέρρευσε λίγο μετά την έλευση της χρηματοοικονομικής κρίσης του 1929 και έπαψε να υφίσταται από τις αρχές του 1930. Το πρώτο Διοικητικό Συμβούλιο της τράπεζας απαρτιζόταν από τους Λεωνίδα και Μαρή Εμπειρίκο, Αν. Σπουργίτη, Νικόλαο Βογιατζίδη και Παντελή Δ. Τσιτσεκλή. Διευθυντής διετέλεσε ο Δημήτριος Μιαούλης και υποδιευθυντής ο Ιωάννης Βαρβαρέσος.

## Πηγές

* Ιστορικό αρχείο Εθνικής Τράπεζας της Ελλάδος (Ανάκτηση 7/7/2011)

Κατηγορία:Πρώην τράπεζες της Ελλάδας
Ζευγολατιό Σερρών

Το **Ζευγολατιό** είναι χωριό του νομού Σερρών με πληθυσμό 450 κατοίκους. Ανήκει στον Δήμο Ηρακλείας.

Το χωριό παλιότερα αποτελούσε αυτόνομη κοινότητα που συστάθηκε το 1920 με το όνομα Κοινότητα Δραγοσίου και μετονομάστηκε σε Κοινότητα Ζευγολατιού το 1927. Με το πρόγραμμα Καποδίστριας συνενώθηκε με άλλες κοινότητες στον Δήμο Στρυμωνικού. Μετά το πρόγραμμα Καλλικράτης ανήκει στον Δήμο Ηρακλείας. 

Πρόεδρος της Κοινότητας Ζευγολατιού είναι ο Κατέλης Νικολαος.

## Παραπομπές


Κατηγορία:Δήμος Ηρακλείας
Κατηγορία:Χωριά της περιφερειακής ενότητας Σερρών
Καλόκαστρο Σερρών

Το **Καλόκαστρο **είναι χωριό του νομού Σερρών με πληθυσμό 242 κατοίκους, το οποίο ανήκει στον Δήμο Ηρακλείας. Απέχει 26 χλμ. από τις Σέρρες.

Το χωριό παλιότερα αποτελούσε αυτόνομη κοινότητα που συστάθηκε ως Κοινότητα Καλού Κάστρου στις 7/5/1927 με απόσπαση του οικισμού Καλό Κάστρο από την Κοινότητα Ορλιάκου και με το πρόγραμμα Καποδίστριας συνενώθηκε με άλλες κοινότητες στον Δήμο Στρυμονικού. Μετά το πρόγραμμα Καλλικράτης ανήκει στον Δήμο Ηρακλείας. Στην τοπική ενότητα Καλόκαστρου ανήκει και ο οικισμός Κεφαλοχώρι με 130 κατοίκους.

## Ιστορικά στοιχεία
### Αρχαιότητα

Στο λόφο Ασσάρ, που υψώνεται δίπλα ακριβώς στο σημερινό χωριό, σώζονται τα ερείπια (τμήματα τείχους κ.ά.) σημαντικής αρχαίας πόλης, απ' όπου αποκομίστηκαν κατά καιρούς επιγραφές, νομίσματα και διάφορα άλλα αρχαιολογικά ευρήματα (πήλινα ειδώλια, αγγεία και πολυάριθμα όστρακα αγγείων) κλασικών, ελληνιστικών και ρωμαϊκών χρόνων. Η πόλη, η οποία ανήκε στη Βισαλτία, ταυτίζεται πιθανώς με την **Ευπορία**, που αναφέρουν ο γεωγράφος Πτολεμαίος και τα ρωμαϊκά Οδοιπορικά. Με την ταύτιση αυτή συνηγορεί η θέση της κοντά σε πέρασμα του ποταμού Στρυμόνα και η ετυμολογία του ονόματός της από το *«ευ»* και *«πόρος»* (δηλαδή πόλη που βρίσκεται κοντά σε εύκολο πέρασμα ποταμού).

Υπάρχει επίσης το παλιό χωριό Καλοκάστρου που μέναν εκεί οι κάτοικοι παλαιότερα και είναι 5 χλμ. πιο ψηλά από το χωριό. Πλέον έχουν απομείνει μόνο πέτρες και τοιχώματα.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Ηρακλείας
Χείμαρρος Σερρών

Ο **Χείμαρρος ** είναι πεδινό χωριό της Περιφερειακής Ενότητας Σερρών σε υψόμετρο 50 μέτρα.

## Γεωγραφία - Ιστορία
Ο Χείμαρρος βρίσκεται προς τα δυτικά όρια με την Περιφερειακή Ενότητα Κιλκίς σε απόσταση 13 χλμ. Ν.-ΝΔ. της Ηράκλειας και 31 Δ. των Σερρών. Είναι κτισμένος στα νοτιοδυτικά της λίμνης Κερκίνης και δυτικά του ποταμού Στρυμόνα. Ο πληθυσμός, σύμφωνα με την απογραφή 2011, είναι 740 κάτοικοι και η απασχόλησή του έχει κυρίως αντικείμενο την παραγωγή γεωργικών προϊόντων όπως καπνού, δημητριακών και εσχάτως και λαδιού. Ιδιαίτερη ανάπτυξη γνωρίζει η κτηνοτροφία και ιδίως αμνοεριφίων. Η πλειοψηφία των κατοίκων είναι ποντιακής καταγωγής εγκατεστημένοι από την Ανταλλαγή των πληθυσμών το 1923.

Το χωριό παλιότερα αποτελούσε αυτόνομη κοινότητα που συστάθηκε στις 4/1/1920 με το όνομα Κοινότητα Κοπρίβης και μετονομάστηκε σε Κοινότητα Χειμάρρου στις 30/8/1927, και με το πρόγραμμα Καποδίστριας συνενώθηκε με άλλες κοινότητες στον Δήμο Στρυμωνικού. Μετά το πρόγραμμα Καλλικράτης ανήκει στον Δήμο Ηρακλείας.

Η ποδοσφαιρική ομάδα του χωριού είναι οι *Πόντιοι Χειμάρρου*. Την περίοδο 2025-26 η ομάδα αγωνίζεται στην Α΄ Κατηγορία της ΕΠΣ Σερρών. Επιπλέον, υφίσταται και Β΄ ομάδα, η οποία την περίοδο 2025-26 δεν αγωνίζεται σε κάποιο πρωτάθλημα.

## Προσωπικότητες
; Γεννήθηκαν στον Χείμαρρο
* Ηλίας Σαββίδης, Έλληνας διεθνής ποδοσφαιριστής

## Παραπομπές


Κατηγορία:Δήμος Ηρακλείας
Κατηγορία:Χωριά της περιφερειακής ενότητας Σερρών
Αγιοχώρι Σερρών

Το **Αγιοχώρι**, παλαιότερα γνωστό ως Γράτσιανη, είναι χωριό του δήμου Νέας Ζίχνης στον νομό Σερρών. Σύμφωνα με την απογραφή του 2011 ο πληθυσμός του ανέρχεται στους 276 μόνιμους κατοίκους.

## Γενικά και ιστορικά στοιχεία
Το Αγιοχώρι είναι κτισμένο σε υψόμετρο 220 μέτρων και βρίσκεται νοτιοανατολικά από την πόλη των Σερρών. Κατά τη διάρκεια του Μακεδονικού Αγώνα δέχτηκε αλλεπάλληλες επιθέσεις από Βούλγαρους ένοπλους, ενώ κάτοικοί του συμμετείχαν στα γεγονότα λαμβάνοντας το μέρος της μιας ή της άλλης πλευράς. Το 1913 απελευθερώθηκε από τον ελληνικό στρατό στα πλαίσια του Β΄ Βαλκανικού Πολέμου μαζί με την υπόλοιπη περιοχή των Σερρών. Μέχρι το 1928 έφερε την ονομασία Γράτσιανη, η οποία μεταβλήθηκε σε Αγιοχώρι. Κατά τα τέλη του 1941, οι βουλγαρικές δυνάμεις Κατοχής εκτέλεσαν 8 κατοίκους του Αγιοχωρίου ως αντίποινα για το ξέσπασμα της εξέγερσης της Δράμας.

Διοικητικά αποτελούσε έδρα κοινότητας που συστάθηκε στις 21 Ιανουαρίου του 1925 ως έδρα κοινότητας της επαρχίας Φυλλίδος. Το 1997 συνενώθηκε με άλλες κοινότητες για τη δημιουργία του καποδιστριακού δήμου Αλιστράτης. Από το 2011, μετά τις νέες αλλαγές που επιβλήθηκαν στην τοπική αυτοδιοίκηση μέσω του προγράμματος Καλλικράτης, ανήκει στον δήμο Νέας Ζίχνης.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Νέας Ζίχνης
Λιβαδοχώρι Σερρών

Το **Λιβαδοχώρι ** είναι χωριό του νομού Σερρών με πληθυσμό 420 κατοίκους. Ανήκει στον Δήμο Ηρακλείας.

Το χωριό παλιότερα αποτελούσε αυτόνομη κοινότητα που συστάθηκε στις 6/9/1927 με απόσπαση του οικισμού Λειβαδοχώρι από την Κοινότητα Βαμβακιάς και με το πρόγραμμα Καποδίστριας συνενώθηκε με άλλες κοινότητες στον Δήμο Στρυμωνικού. Μετά το πρόγραμμα Καλλικράτης ανήκει στον Δήμο Ηρακλείας. Στην τοπική κοινότητα Λιβαδοχωρίου ανήκει και το Βαρικό με 50 κατοίκους.

## Προσωπικότητες
* Γιώργος Καπουτζίδης, Έλληνας ηθοποιός και σεναριογράφος, με ρίζες από το Λιβαδοχώρι
* Παπα-Πασχάλης Τσιάγκας (1873 - 1907), Έλληνας ομαδάρχης του Μακεδονικού Αγώνα

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Ηρακλείας
Χλωριούχο τιτάνιο

Με τον όρο **χλωριούχο τιτάνιο** μπορεί να εννοείται:
* το Χλωριούχο(II) τιτάνιο ή Διχλωριούχο τιτάνιο
* το Χλωριούχο(III) τιτάνιο
* το Χλωριούχο(ΙΙΙΙ) τιτάνιο
Σπαρίδες

Οι **Σπαρίδες** (**Sparidae**) είναι μια οικογένεια ψαριών που ανήκει στην τάξη των Περκόμορφων και περιλαμβάνει 38 γένη. Τα γένη *Centracanthus* και *Spicara* ενσωματώθηκαν με τις Σπαρίδες το 2014, καθιστώντας έτσι την οικογένεια των **Κεντρακανθιδών** (**Centracanthidae**) παρωχημένη. 

## Κατάλογος των γενών
Παρατίθενται τα γένη της οικογένειας στο σύνολό τους, με μερικά παραδείγματα από τα πιο γνωστά είδη.

**[[Acanthopagrus]]* Peters, 1855
**[[Allotaius]]* Whitley, 1937
**[[Αρχόσαργος]] (Archosargus)* Gill, 1865
**[[Αργύρωψ]] (Argyrops)* Swainson, 1839
**[[Argyrozona]]* Smith, 1938
**[[Βόωψ]]* *(Boops)* Cuvier, 1814 &ndash; π.χ. γόπα
**[[Boopsoidea]]* Castelnau, 1861
**[[Calamus]]* Swainson, 1839
**[[Centracanthus]]* Rafinesque, 1810
**[[Χειμέριος]] (Cheimerius)* Smith, 1938
**[[Chrysoblephus]]* Swainson, 1839
**[[Χρυσόφρυς]] (Chrysophrys)* Quoy & Gaimard, 1824
**[[Crenidens]]* Valenciennes in Cuvier & Valenciennes, 1830
**[[Cymatoceps]]* Smith, 1938
**[[Δέντηξ]]* *(Dentex)* Cuvier, 1814 &ndash; π.χ. συναγρίδα
**[[Διπλόδους]]* *(Diplodus)* Rafinesque, 1810 &ndash; π.χ. σαργός, σπάρος
**[[Evynnis]]* Jordan & Thompson, 1912
**[[Γυμνοκρόταφος]] (Gymnocrotaphus)* Günther, 1859
**[[Λαγόδων]] (Lagodon)* Holbrook, 1855	 
**[[Λιθόγναθος]]*&nbsp;*(Lithognathus)*&nbsp;Swainson,&nbsp;1839 &ndash;&nbsp;π.χ.&nbsp;μουρμούρα
**[[Oblada]]* Cuvier, 1829 &ndash; π.χ. μελανούρι
**[[Παχυμέτωπο]]* *(Pachymetopon)* Günther, 1859
**[[Παγέλλος]]* *(Pagellus)* Valenciennes in Cuvier & Valenciennes, 1830 &ndash; π.χ. λιθρίνι
**[[Φάγρος]]* *(Pagrus)* Cuvier, 1816 &ndash; π.χ. φαγγρί
**[[Παραργύρωψ]] (Parargyrops)* Tanaka, 1916
**[[Petrus]]* Smith, 1938
**[[Πολυαμβλυόδων]] (Polyamblyodon)* Norman, 1935
**[[Πολυστέγανος]] (Polysteganus)* Klunzinger, 1870
**[[Πορκόστομα]] (Porcostoma)* Smith, 1938
**[[Πτερόγυμνος]] (Pterogymnus)* Smith, 1938
**[[Puntazzo]]* Bleeker, 1876
**[[Ραβδόσαργος]] (Rhabdosargus)* Fowler, 1933
**[[Σάρπα]] (Sarpa)* Bonaparte, 1831 &ndash; π.χ. σάλπα
**[[Sparidentex]]* Munro, 1948
**[[Σπαρόδων]] (Sparodon)* Smith, 1938
**[[Σπάρος (γένος)|Σπάρος]] (Sparus)* Linnaeus, 1758 &ndash; π.χ. τσιπούρα
**[[Spicara]]* Rafinesque, 1810 &ndash; π.χ. μαρίδα, μένουλα
**[[Σπονδυλιόσωμα]] (Spondyliosoma)* Cantor, 1849
**[[Στενοτόμος]] (Stenotomus)* Gill, 1865
**[[Virididentex]]* Poll, 1971


## Αναφορές



Κατηγορία:Οικογένειες ψαριών
Μελανούρι

Το **μελανούρι** (***Oblada melanura*** Λινναίος, 1758) είναι ένα Μεσογειακό ψάρι του αλμυρού νερού που ανήκει στην οικογένεια των Σπαριδών. Είναι το μόνο είδος του γένους ***Oblada***.

## Χαρακτηριστικά
Το σώμα του είναι αρκετά φαρδύ στη μέση, τα μάτια του είναι μεγάλα με διάμετρο σχεδόν το μισό ύψος του κεφαλιού και το στόμα  του είναι λοξό με λεπτά χείλια και μόνο κοπτήρες μπροστά χωρίς άλλα δόντια.

Το πιο συνηθισμένο μέγεθος είναι στα 300-400 γραμμάρια, ενώ κάποιες φορές μπορεί να ξεπεράσει και τα 700 γρ. Το μήκος του είναι 34 εκ. και παρόλο το μικρό του μέγεθος σε σχέση με άλλα ψάρια, μπορεί να ζήσει 11 χρόνια και κάποιες φορές λίγο παραπάνω.

Το χρώμα του στη ράχη είναι ασημοκάστανο ή ασημογάλαζο, στα πλευρά είναι ασημί και στην κοιλιά έχει δέκα περίπου πολύ ψιλές μακρουλές γκριζόμαυρες γραμμές. Όταν ερεθίζεται το χρώμα του σκουραίνει προς το καφέ και το βαθύ μενεξεδί. Στη ρίζα της ουράς έχει μια πλατιά μαύρη κηλίδα, σχεδόν κλειστή σαν δαχτυλίδι ανάμεσα σε δυο άσπρες πιο στενές.

## Τρόπος ζωής
Τα μελανούρια είναι παμφάγα. Καθ' όλη τη διάρκεια της ημέρας μετακινούνται πολύ αναζητώντας την τροφή τους.Σε μικρή ηλικία τρέφονται με κρουστοφόρα και μικρά ασπόνδυλα, καθώς και με κάποια είδη του ζωοπλαγκτού, ενώ μεγαλώνοντας θα εμπλουτίσουν το διαιτολόγιό τους και με φυτικές τροφές.Τα συναντάμε σε ρηχά και βαθιά νερά, σε μικρά κοπάδια στο βυθό, σε αμμούδες και φυκιάδες και κοντά σε βράχους της ακτής.

## Αναπαραγωγή
Τα μελανούρια είναι γονοχωριστικό είδος, δηλαδή έχουν ένα φύλο σε όλη τη διάρκεια της ζωής τους. Υπάρχουν, όμως και περιπτώσεις όπου παρατηρήθηκε ότι μπορεί να κάνουν αλλαγή φύλου από θηλυκά και να γίνουν αρσενικά (όχι όμως το αντίστροφο), χωρίς να έχει βρεθεί προφανής αιτία. Γεννούν μια φορά το χρόνο, την περίοδο από Απρίλιο μέχρι Ιούνιο.

## Αλιεία
Το μελανούρι πιάνεται συνήθως με παραγάδια , δίχτυα  και αρμίδι με φελό, με καλάμι άπίκο, καθώς και με συρτή δολωμένη με απλό πούπουλο γλάρου που σκεπάζει το αγκίστρι.

## Δείτε επίσης
*Κατάλογος ελληνικών αλιευμάτων

## Παραπομπές


## Εξωτερικοί σύνδεσμοι
*Το Μελανούρι στο greekdivers.com
*Το Μελανούρι στο homefood.gr
*Aφιέρωμα στα ψάρια της Ελλάδας, Μελανούρι

Κατηγορία:Σπαρίδες
Κατηγορία:Ψάρια ελληνικών θαλασσών
Κατηγορία:Αλιεύματα
Λιθόγναθος

Το ***Λιθόγναθος*** (***Lithognathus***) είναι γένος ψαριού, της οικογένειας των Σπαριδών, της τάξης των Περκόμορφων.

## Είδη
**[[Lithognathus aureti]]* *(Λιθόγναθος του Άουρετ)* Smith, 1962
**[[Μουρμούρα της Αφρικής]]* *(Λιθόγναθος ο λιθόγναθος)* (Κυβιέ, 1829)
**[[Μουρμούρα]]* ή *Βασιλόψαρο* (*Lithognathus mormyrus*) *(Λιθόγναθος ο μόρμυρος)* (Λινναίος, 1758)
**[[Lithognathus olivieri]]* *(Λιθόγναθος του Ολιβιέ)* Penrith & Penrith, 1969

## Εξωτερικοί σύνδεσμοι
*ITIS Standard Report Page: Lithognathus in *Integrated Taxonomic Information System.* Ανακτήθηκε στις 12/05/2011
*Catalogue of Life: Lithognathus Ανακτήθηκε στις 12/05/2011

Κατηγορία:Σπαρίδες
With a Child's Heart

Το **With a Child's Heart** είναι κομμάτι του Στηβ Γουόντερ για το άλμπουμ *[[Up-Tight]]*. Το κομμάτι είχε ως Β-side το single *Nothing's Too Good for My Baby*.

## Εκδοχή του Μάικλ Τζάκσον

Το τραγούδι επανεκτελέστηκε από τον Μάικλ Τζάκσον για το άλμπουμ *[[Music & Me]]*. Το τραγούδι έφθασε στη 50η θέση στο Billboard Pop Singles, στη 14η θέση στο US R&B Chart και στη 23η θέση του US Αdult Contemporary Chart. Μαζί με το κομμάτι κυκλοφόηρσε και το *Morning Glow*, σύνθεση του Στέφεν Σχβάρτζ. Σε μια συνέντευξη του με τον Μάρτιν Μπασίρ, ο Τζάκσον δήλωσε ότι δεν θυμάται τις ηχογραφήσεις του κομματιού, καθώς και τους στίχους του.

### Τσαρτ

## Εκδοχή της Ραβέν-Σιμόν

Το *With a Child's Heart* επανεκτελέστηκε από την Ραβέν-Σιμόν, για το δεύτερο άλμπουμ της, *[[Undeniable (άλμπουμ, Ραβέν-Σιμόν)|Undeniable]]*. Κυκλοφόρησε ως single το 1999. Η Ραβέν έκανε περιοδεία στις ΗΠΑ σε αρκετά σχολία και malls για να προωθήσει το single, και πήγε σε περιοδεία με τους *NSYNC.

Για αυτό το κομμάτι έγιναν 3 μουσικά βίντεο: το πρώτο για την uptempo version, το δεύτερο για την ballad version και το τρίτο για το remix. Παρά τα μουσικά βίντεο, το single απέτυχε να λάβει θέσεις στα τσαρτ.

### CD single

# *With a Child's Heart* (Uptempo version) – 3:53
# *With a Child's Heart* (Ballad version) – 5:34
# *With a Child's Heart* (Bonus Remix Uptempo version) – 3:38
# *With a Child's Heart* (International Bonus House Mix) – 4:21

## Παραπομπές


κατηγορία:Τραγούδια του Μάικλ Τζάκσον
Κατηγορία:Singles του 1973
Κατηγορία:Τραγούδια του 1966
Κατηγορία:Singles του 1999
Κατηγορία:Singles της Motown